സ്പില്ലേജ് കണ്ട്രോള് ലിഡുമായി ടിടികെയുടെ പുതിയ പ്രഷര് കുക്കര് സ്പില്ലേജ് കണ്ട്രോള് ലിഡുള്ള രണ്ടു പുതിയ പ്രഷര് കുക്കറുകള് ടിടികെ അവതരിപ്പിച്ചു. പ്രഷര് കുക്കറില് നിന്ന് തെറിച്ചു വീഴുന്നതും തൂവിപ്പോകുന്നതുമായ അവശിഷ്ടങ്ങള് വൃത്തിയാക്കുകയെന്ന ശ്രമകരമായ ജോലിക്ക് ഒരു പരിഹാരമാണ് സ്പില്ലേജ് കണ്ട്രോള് ലിഡ്. പോപ്പുലര് സ്വച്ഛ്, പോപ്പുലര് പ്ലസ് സ്വച്ഛ് എന്നിവയാണ് ടിടികെയുടെ പുതിയ ഔട്ടര് ലിഡ് പ്രഷര് കുക്കറുകള്. ഗ്യാസ് സ്റ്റൗവിലേയ്ക്ക് ഒരു തുള്ളി കൊഴുപ്പു വെള്ളമോ ദ്രാവകാവശിഷ്ടമോ തെറിച്ചു വീഴാതെ ഡീപ് ലീഡ് ഡിസൈന് പ്രതിരോധിക്കുന്നു. അടുക്കളയും സ്റ്റൗവും വൃത്തിയാക്കുക എന്ന കഠിന പ്രയത്നത്തിന് ഇതോടെ ശാശ്വത പ്രതിവിധിയായി. ഉപഭോക്താവിന്റെ സുരക്ഷയ്ക്കാണ് ടിടികെ പ്രസ്റ്റീജ് എന്നും മു്ന്ഗണന നല്കുന്നത്. അപകടങ്ങള് തടയാന് ടിടികെ നിരന്തരം നൂതന ഘടകങ്ങള് അവതരിപ്പിക്കുന്നുണ്ട്. പ്രഷര് കുക്കറിലെ പ്രഷര്, സുരക്ഷിത ലെവലിന് മുകളില് എത്തിയാല് കുക്കറിലെ മെറ്റാലിക് സേഫ്റ്റി പ്ലഗ്, അധിക മര്ദ്ദം പുറത്തേയ്ക്ക് തള്ളുന്നു. പ്രഷര് കുക്കറില് അമിത മര്ദ്ദം ഉണ്ടായാല് കണ്ട്രോള്ഡ് ഗാസ്ക്കെറ്റ് വശങ്ങളിലെ ലിഡ് വഴി വീര്ക്കുകയും മര്ദ്ദം ദുരീകരിക്കുകയും ചെയ്യും. ലിഡ് തുറക്കുന്നതോടെ മര്ദ്ദം സുരക്ഷിതമായി പുറത്തേയ്ക്കു പോകുന്നത് സുരക്ഷ ഇരട്ടിയാക്കും. കഴിഞ്ഞ 66 വര്ഷത്തിനിടെ ടിടികെ പ്രസ്റ്റീജ് രാജ്യത്തെ അടുക്കളകളില് ആധിപത്യം സ്ഥാപിച്ച ബ്രാന്ഡാണ്. വിശ്വാസം, സുരക്ഷ, ആരോഗ്യം എന്നീ ശക്തമായ തൂണുകളിലാണ് ബ്രാന്ഡിന്റെ നിലനില്പ്. ടിടികെ പ്രസ്റ്റീജ് ഉല്പന്നങ്ങളുടെ അടിത്തറയും അതാണ്. രാജ്യത്തൊട്ടാകെയുള്ള അടുക്കളയിലെ നീറുന്ന പ്രശ്നങ്ങള്ക്ക് പരിഹാരം കാണാനാണ് ടിടികെ സ്ഥാപിതമായ കാലം മുതല് ശ്രമിക്കുന്നത്. പ്രഷര് കുക്കറിന്റെ അനന്ത സാധ്യതകള് കണ്ടെത്താനാണ് ടിടികെ ശ്രമിക്കുന്നത്. സുരക്ഷയ്ക്ക് മുന്തൂക്കം നല്കി, അടുക്കളയില് ചെലവഴിക്കുന്ന സമയം കുറയ്ക്കാനാണ് ടിടികെയുടെ ശ്രമം. ഏറ്റവും അധിക സുരക്ഷ ഉറപ്പാക്കാന്, സുപ്പീരിയര് വെര്ജിന് അലൂമിനിയം ഉപയോഗിച്ചാണ് പോപ്പുലര് സ്വച്ഛ്, പോപ്പുലര് പ്ലസ് സ്വച്ഛ് എന്നിവ നിര്മിച്ചിരിക്കുന്നത്. അനായാസമായും സുഖകരമായും ഉപയോഗിക്കാവുന്ന പിടികളാണ് മറ്റൊരു പ്രത്യേകത. പോപ്പുലര് പ്ലസ് സ്വച്ഛ് മോഡല്, ഗ്യാസ് സ്റ്റൗവിലും ഇന്ഡക്ഷന് കുക്ക് ടോപ്പിലും ഉപയോഗിക്കാന് സൗകര്യപ്രദമാണ്. പോപ്പുലര് സ്വച്ഛ്, പോപ്പുലര് പ്ലസ് സ്വച്ഛ് കുക്കറുകള് 1.5 ലിറ്റര്, 2 ലിറ്റര്, 2 ലിറ്റര് ടോള് 3 ലിറ്റര്, 4 ലിറ്റര്, 5 ലിറ്റര് എന്നീ സൈസുകളില് ലഭ്യമാണ്. നിങ്ങളുടെ ആവശ്യങ്ങള്ക്കനുസരിച്ച് മികച്ച സൈസ് തെരഞ്ഞെടുക്കാം. 1200 രൂപ മുതലാണ് വില ആരംഭിക്കുന്നത്. പോപ്പുലര് സ്വച്ഛും പോപ്പുലര് പ്ലസ് സ്വച്ഛും എല്ലാ പ്രധാന ഔട്ട്ലെറ്റുകളിലും, പ്രസ്റ്റീജ് എക്സ്ക്ലൂസീവ് ഷോറൂമുകളിലും ആമസോണ്, ഫ്ളിപ്കാര്ട്ട് തുടങ്ങിയ ഇകൊമേഴ്സ് പോര്ട്ടലുകളിലും ലഭിക്കും.